У першую чаргу дадзены кантынгент сутыкаецца з прадстаўнікамі праваахоўных органаў, у полі зроку якіх знаходзіцца пэўны час. Аб патрабаваннях да тых, хто нядаўна выйшаў на волю, іх правах і абавязках расказаў начальнік крымінальна-выканаўчай інспекцыі Аляксандр Яўгеньевіч Бараноўскі. Інспектар па грамадзянстве і міграцыі Таццяна Генадзеўна Цаюн засяродзіла ўвагу на неабходнасці для кожнага грамадзяніна мець пашпарт. Яна ж растлумачыла алгарытм дзеянняў у выпадку, калі гэты дакумент страчаны. Урач-фтызіятр Валерый Мікалаевіч Гаўрылаў паспрабаваў “дастукацца” да прысутных у сэнсе зберажэння здароўя. Гутарка ішла пра шкодныя звычкі – п’янства, курэнне, якія правакуюць хваробы, у тым ліку туберкулёз. Былі агучаны парады, што абавязкова дапамогуць тым, хто збіраецца не проста існаваць, а па-сапраўднаму наладзіць жыццё.